En enstemmig forsamling valgte Mariann Nørgaard, som ny folketingskandidat. Mariann Nørgaard er født og opvokset i Øster Hurup. Det var derfor en stolt Mariann, der kunne takke for den store opbakning i sit gamle lokalområde. - Jeg sætter stor pris på den store opbakning, sagde Mariann Nørgaard efter valget. - Jeg er meget imponeret af Venstres organisation i Mariagerfjord. I har optrådt på en yderst professionel og beundringsværdig måde i dette forløb, og jeg kan ikke vente med at komme i gang med arbejdet, fortsatte hun. Kredsens afgående kandidat, Birgitte Josefsen bakkede også op om valget af Mariann Nørgaard. - Du får en af landets mindste kredse, men til gengæld får du den bedste, lød det fra Birgitte Josefsen.

Opsummering:
Venstre Mariagerfjord valgte tirsdag aften Aalborgs rådmand for Teknik og Miljø, Mariann Nørgaard til kredsens folketingskandidat. Mariann Nørgaard skal dermed forsøge at løfte arven fra Birgitte Josefsen.